Lenga atsiri bisa digawé kanthi cara destilasi (penyulingan) lan cara ekstrasi pelarut (solvent extraction).[1] Destilasi lengan atsiri dilakokaké kanthi cara nadhahi bahan baku saka tanduran, kayata godhong, kulit kayu, wiji, lan oyod ing alat destilasi ing dhuwur banyu.[1] Nalika banyu dipanasaké, uap banyu bakal ngliwati bahan baku kasebut lan mèlu nguapaké lenga atsiri.[1] Uap lenga atsiri bakal ngalami prosès kondensasi saéngga dadi cairan manèh. Cairan iku banjur ditadhahi ing alat kanggo nadhahi.[1] Cairan iku diarani hidrosol utawa hidrolat. Tuladha hidrosol sing misuwur ya iku banyu mawar lan banyu lavender.[1]